בת'אני ג'וי לנז

בת'אני ג'וי לנז (באנגלית: Bethany Joy Lenz; נולדה ב-2 באפריל 1981) היא שחקנית וזמרת אמריקאית. היא מוכרת מתפקידה בתור היילי ג'יימס סקוט בסדרת הטלוויזיה "מגרש ביתי" (2012-2003) ברשת The CW, ומתפקידה בתור קארי אלן בסדרת הדרמה הפוליטית "פירסון" (2019) ברשת USA. היא מוכרת גם בתחום המוזיקה מקריירת הסולו שלה, ובתור סולנית בלהקה אברלי (Everly). בת'אני ג'וי לנז נולדה ב-2 באפריל 1981 בעיר הוליווד, פלורידה. ב'תאני היא בתם היחידה של רוברט ג'ורג לנז, מורה להיסטוריה ומטפל, ולקתרין הולט מלקולם שפרד, מנהלת אישית ויזמית. סבא שלה הופיע במחזות זמר בברודוויי בשנת 1950. בת'אני הלכה בדרכו והחלה לשיר ולהופיע בגיל צעיר בכנסייה. לאחר שעברה עם משפחתה לטקסס כשהייתה בת 7, החלה ללמוד בבית ספר המשלב תיאטרון ואמנות, שם למדה ריקוד ומשחק. במהלך שנות לימודיה שם, השתתפה לנז במספר הצגות ומופעים בית-ספריים. בשנת 1999, במהלך צילומי "אור מנחה", סיימה את לימודיה התיכוניים בבית הספר נוצרי-פרטי בניו ג'רזי. בעת שנסעה לטיול קצר בלוס אנג'לס, לנז קיבלה את העבודה המקצועית הראשונה שלה בפרסומת לבובות. לנז הופיעה בהמשך בפרסומות עבור מותגים כמו אגו וופלס, ד"ר פפר ואחרים. בשנת 1996, כאשר הייתה בכיתה ט', היא קיבלה את התפקיד של לינדה האלק בסרט האימה "קללת הצועני" שביים טום הולנד ומתבסס על הרומן משנת 1984; "רזה" מאת סטיבן קינג. היא הופיעה בפיילוטים, פרסומות וסרטים שונים, והופיעה בתיאטרון אזורי עד שבסופו של דבר לוהקה לתפקיד קבוע באופרת הסבון "אור מנחה". בשנת 1998, כאשר הייתה בת שבע עשרה, לנז גילמה את השיבוט של רווה שיין באופרת הסבון "אור מנחה" של רשת CBS במשך תשעה פרקים. תפקידה זיכה אותה בביקורות כה חיוביות מצדה צופים, המבקרים ומפיקי התכנית, עד שלנז לוהקה בסופו של דבר לתפקיד של מישל באואר סנטוס עם פרישתה של השחקנית רבקה באדיג, שגילמה אותה עד כה. בשנת 2003, לוהקה לנז לסדרת הטלוויזיה "מגרש ביתי" של רשת The WB שלאחר מכן נסגר וזכויות הפצת הסדרה הועברו לרשת הטלוויזיה The CW. במקור היא עשתה אודישן לתפקידים של ברוק דייוויס והיילי ג'יימס סקוט. היא קיבלה את התפקיד של היילי ג'יימס סקוט, החברה הכי טובה של לוקאס סקוט, בגילומו של צ'אד מייקל מאריי, ואשתו של ניית'ן סקוט, בגילומו של ג'יימס לאפרטי. במהלך התקופה שלה ב"מגרש ביתי", הוצעה ללנז את התפקיד של בל/היפה בהפקת תיאטרון של "היפה והחיה" כשהיה עדיין בהפקה בברודוויי, אך דחתה זאת עקב אילוצים בלוח בזמנים. לנז הופיעה בפרק של הסדרה "חיים בלתי צפויים" כחלק מאירוע קרוסאובר בין "מגרש ביתי" ו"חיים בלתי צפויים". בעונה השישית, לנז עברה לכס הבימוי. בתחילה היא פנתה למפיק גרג פראנג' ב-2007 עם רעיון הבימוי, אך לא ניתנה לה ההזדמנות לעשות זאת, רק שנתיים לאחר מכן. היא ביימה שלושה פרקים סך הכל בסדרה. לאחר תשע עונות שידור, עונתה התשיעית והאחרונה של הסדרה הסתיימה ב-4 באפריל 2012. בשנת 2019 שיחקה בתפקיד הראשי של קארי אלן בסדרת הדרמה הפוליטית של רשת USA, "פירסון", המהווה ספין אוף לסדרת הטלוויזיה המצליחה "Suits". ב-31 בדצמבר 2005, נישאה לנז למוזיקאי מייקל גלאותי, לשעבר הקלידן בלהקת האינדי רוק "Enation". בשנת 2011, לנז ילדה את בתם הבכורה, מריה רוז. במרץ 2012, לנץ הודיעה שהיא מתגרשת מבעלה לאחר שש שנים של נישואים, ופרסמה את ההצהרה הבאה: "בקרוב תתהו למה קוראים לי שוב בת'אני ג'וי לנז (ללא שם משפחתו של בעלה). אני מצטערת לומר שאני ומייקל החלטנו להתגרש, אנו נשארים בקשר ידידותי ומתמסרים לגידול בתנו היפהפייה והאהובה. אנחנו מעריכים את התפילות והתמיכה של כולכם בתקופה קשה זו". היא ובתה מתגוררות כיום בלוס אנג'לס, קליפורניה. בשנת 2023, לנץ חשפה בפרק בפודקאסט "Drama Queens" שהיא הייתה בכת במשך 10 שנים. לנץ לא חשפה את שם הארגון אליו התייחסה, אבל היא התבטאה בעבר נגד "כנסיית הפסיפס" בשנת 2021 באינסטגרם. 2002: Preincarnate 2005: Come On Home 2006: The Starter Kit 2012: Then Slowly Grows 2013: Your Woman 2008: Mission Bell (חלק מלהקת "Everly") 2009: Fireside (חלק מלהקת "Everly") 2010: B Tracks: Vol. 3 (חלק מלהקת "Everly") 2010: B Tracks: Full Collection (חלק מלהקת "Everly") 2014: Get Back to Gold 2015: It's Christmas 2020: Snow מדיה וקבצים בנושא בת'אני ג'וי לנז בוויקישיתוף אתר האינטרנט הרשמי של בת'אני ג'וי לנז בת'אני ג'וי לנז, ברשת החברתית אקס (טוויטר) בת'אני ג'וי לנז, ברשת החברתית אינסטגרם בת'אני ג'וי לנז, במסד הנתונים הקולנועיים IMDb (באנגלית) בת'אני ג'וי לנז, באתר AllMovie (באנגלית) בת'אני ג'וי לנז, באתר Rotten Tomatoes (באנגלית) בת'אני ג'וי לנז, במסד הנתונים הקולנועיים KinoPoisk (ברוסית) בת'אני ג'וי לנז, באתר AllMusic (באנגלית) בת'אני ג'וי לנז, באתר MusicBrainz (באנגלית) בת'אני ג'וי לנז, באתר Discogs (באנגלית) בת'אני ג'וי לנז, באתר Songkick (באנגלית) בת'אני ג'וי לנז, באתר Genius הטוויטר הרשמי של בת'אני ג'וי לנז הבלוג הרשמי של בת'אני ג'וי לנז Brie Stimson, Bethany Joy Lenz of 'One Tree Hill' says she spent 10 years in a cult: 'There's a lot to tell', Fox News, ‏1 ביולי 2023 (באנגלית אמריקאית)